**פרויקט השפות בסכנת הכחדה** (באנגלית **Endangered Languages Project**, ר"ת **ELP**) הוא שיתוף פעולה עולמי בין ארגוני שפות ילידיות, בלשנים, מוסדות להשכלה גבוהה ושותפים פרטיים מרכזיים לחיזוק שפות בסכנת הכחדה. הפרויקט יסודו באתר שהועלה ביוני 2012. החלק המרכזי באתר הוא הנגשה לציבור של קטלוג השפות בסכנת הכחדה (ELCat), המתעד שפות אלה ומסווג אותן לפי מדרג רמות סיכון, ופתיחת הקטלוג למשתמשים להעלות תוכן שלהם.

היסטוריה
--------

הפרויקט הושק ביוני 2012 בכוונה לשמש "מקור מידע מקיף ועדכני על השפות בסכנת הכחדה בעולם", לדברי מנהל קטלוג השפות בסכנת הכחדה (ELCat). הקטלוג נועד לתמוך בתיעוד ובהחייאת שפות בסכנת הכחדה, להפיץ את הידע בקרב הציבור והחוקרים, ולסייע לאוכלוסיות ששפותיהן בסכנה. לדוגמה, הארגון מסווג את השפה הילידית הקנדית מיצ'יף, המדוברת בפי אומת מטיס, כשפה בסכנה קריטית להכחדה, עקב מספרם המצטמצם והולך של הדוברים אותה שוטף.

 קטע בשפת מיצ'יף חרות על אבן בבאטוֹש, ססקצ'ואן
ארבעה גופים מייסדים פיקחו בשותפות על פיתוח האתר והקמתו:

* מועצת התרבות של האומות הראשונות בקנדה
* אוניברסיטת מישיגן המזרחית
* המחלקה לבלשנות באוניברסיטת הוואי במנואה
* Google.org, הזרוע הפילנתרופית של גוגל.

מטרת הפרויקט
------------

מטרות הפרויקט הן עידוד שיתוף-מידע הקשור לשפות בסיכון, והאצת המחקר והתיעוד של שפות בסכנת הכחדה, כדי לתמוך בקהילות העוסקות בהגנה או בהחייאת השפות שלהן. משתמשי האתר יכולים להעלות מידע על השפות שלהם וקובצי טקסט, שמע או סרטונים. לאחר העלאת חומריהם לאתר, החומרים מתויגים לפי הקטגוריות הבאות:

1. מחקר שפה ובלשנות
2. התחדשות שפה
3. חומרים לשוניים
4. הוראת שפה
5. קידום שפה ומוּדעוּת לשפה
6. שפה, תרבות ואמנות
7. שפה וטכנולוגיה
8. כלי תקשורת

תשתית המידע על השפות הכלולות באתר מסופקת על ידי קטלוג השפות בסכנת הכחדה (ELCat), שפותח על ידי המחלקה לבלשנות באוניברסיטת הוואי במנואה ובאוניברסיטת מישיגן המזרחית. אמנם הקטלוג מסתמך על חומרים לשוניים שדוברי השפות מעלים בעצמם לאתר, הפרויקט פונה למומחים לשפות למלא ערכים חסרים ולתקן שגיאות. בנוסף, האתר מציע מפה אינטראקטיבית המציגה את מוצאן של השפות הללו ברחבי העולם.

הצלחת הפרויקט וממצאיו
---------------------

החל בשנת 2020, הפרויקט הוסיף ערכים עבור מעל 3,000 שפות בסכנת הכחדה לקטלוג, ב-180 מדינות וטריטוריות ברחבי העולם. הפרויקט קובע כי "מעל -40% מכ-7,000 השפות העולמיות בסכנת הכחדה". כמה דוגמאות לשפות שקוטלגו: הקריאולית הערבית-סודנית נובי, אירית, אוֹרוֹק מהמשפחה הטונגוסית בסחלין, ולשית, שפת הסימנים השוודית, בורוקה בקוסטה ריקה, ו-360 שפות בסכנת הכחדה מקוטלגות באוסטרליה.

 התנ"ך הראשון בוולשית משנת 1588

מבנה הארגון
-----------

### מועצת המנהלים

קבוצה של אנשי מקצוע, מהאקדמיה ומגוגל, משמשים במועצת המנהלים של הפרויקט וכוועדה המייעצת המפקחת על הארגון. במועצת המנהלים נציגים מארצות הברית, מקנדה, מאוסטרליה, מהודו, מקמרון ומהולנד אחראים על ניהול האתר, על פיקוח על קשרי הקהילה וההסברה, ועל התכנון ארוך הטווח של הפרויקט.

### שותפות הפרויקט

בנוסף לארגונים המעורבים, קואליציה עולמית של ארגונים הפועלים לחיזוק ולשימור שפות בסכנת הכחדה התגבשה באמצעות האתר. קבוצה זו ידועה בשם "הברית למגוון לשוני".

קישורים חיצוניים
----------------

* 

* אתר האינטרנט הרשמי של פרויקט השפות בסכנת הכחדה (באנגלית)

* אתר האינטרנט הרשמי של פרויקט השפות בסכנת הכחדה (בספרדית)

* אתר האינטרנט הרשמי של פרויקט השפות בסכנת הכחדה (ברוסית)

* אתר האינטרנט הרשמי של פרויקט השפות בסכנת הכחדה (בפורטוגזית ברזילאית)

* אתר האינטרנט הרשמי של פרויקט השפות בסכנת הכחדה (בPutonghua)

* אתר האינטרנט הרשמי של פרויקט השפות בסכנת הכחדה (בצרפתית)

* אתר האינטרנט הרשמי של פרויקט השפות בסכנת הכחדה (בגרמנית)
* פרויקט השפות בסכנת הכחדה, ברשת החברתית פייסבוק

* פרויקט השפות בסכנת הכחדה, ברשת החברתית טוויטר

* פרויקט השפות בסכנת הכחדה, ברשת החברתית אינסטגרם

* פרויקט השפות בסכנת הכחדה, סרטונים בערוץ היוטיוב
* אתר פרויקט השפות בסכנת הכחדה

הערות שוליים
------------

1. ↑  The Endangered Languages Project: Supporting language preservation through technology and collaboration.
2. ↑  "Google partners with UH Manoa linguists on endangered languages project". University of Hawaiʻi. 2012-06-12. Retrieved 2019-03-21.
3. ↑  Wenz, John (1 בספטמבר 2020). "The Fragile State of "Contact Languages"". *www.bbc.com*. נבדק ב-3 באוקטובר 2020. `{{cite web}}`:  (עזרה)
4. ↑  Kazi Stastna (2012-06-26). "New Google site aims to save endangered languages". CBC News.
5. ↑  Campbell, Lyle; Belew, Anna (2017). *Cataloguing the World's Endangered Languages*. London: Routledge.
6. ↑  "About the Catalogue of Endangered Languages". University of Hawaii, Manoa. נבדק ב-10 באוקטובר 2020. `{{cite web}}`:  (עזרה)
7. ↑  Gottlieb, Benjamin (21 ביוני 2012). "Google Fights for Endangered Languages". The Washington Post. נבדק ב-9 באוקטובר 2020. `{{cite news}}`:  (עזרה)
8. ↑  "Endangered Languages Project". *Endangered Languages Project*. Endangered Languages Project. נבדק ב-9 באוקטובר 2020. `{{cite web}}`:  (עזרה)
9. ↑  "Languages". *Endangered Languages Project*. Endangered Languages Project. נבדק ב-9 באוקטובר 2020. `{{cite web}}`:  (עזרה)
10. ↑  "The Endangered Languages Project". *About the Endangered Languages Project*. Endangered Languages Project. נבדק ב-9 באוקטובר 2020. `{{cite web}}`:  (עזרה)
11. ↑  About the Alliance for Linguistic Diversity.